2015.2.12. Az Európai Unió Hivatalos Lapja L 36/7 HATÁROZATOK A TANÁCS (EU) 2015/214 HATÁROZATA (2015. február 10.) a Shift2Rail főterv jóváhagyásáról AZ EURÓPAI UNIÓ TANÁCSA, tekintettel a Shift2Rail közös vállalkozás létrehozásáról szóló, 2014. június 16-i 642/2014/EU tanácsi rendeletre (!) és különösen annak I. melléklete 1. cikkének (4) bekezdésére, tekintettel az Európai Bizottság javaslatára, mivel: (1) — A vasúti innováció hosszú távú elősegítése érdekében a Shift2Rail közös vállalkozásnak az Európai Vasúti Ügynökséggel és az Európai Vasúti Kutatási Tanácsadó Tanács (European Rail Research Advisory Council — ERRAC) technológiai platformjával konzultálva létre kell hoznia és ki kell fejlesztenie a Shift2Rail főtervet. (2) — A Shift2Rail közös vállalkozásnak a 642/2014/EU rendeletben foglalt céljai elérése érdekében a Shift2Rail főtervnek meg kell határoznia a prioritásokat és az összes érintettől elvárt alapvető operatív és technológiai innovációkat. (3) — Az Shift2Rail-főtervnek teljesítményorientáltnak kell lennie és a 642/2014/EU rendelet I. mellékletében említett korlátozott számú fő tematikus terület, azaz innovációs program köré kell szerveződnie. (4 — Az Shift2Rail-főtervnek az a változata, amelyet a Shift2Rail közös vállalkozás irányító testülete 2014. szeptember 24-én hagyott jóvá, és amelybe az érdekelt felek jelentősebb észrevételei beépültek, képezi az alapját egyrészt a 642/2014/EU rendeletnek megfelelő, a társult tagság elnyerésére irányuló pályázati felhívásnak, melyet a Bizottság 2014. október 6-án közzétett, másrészt a Shift2Rail közös vállalkozás létrehozandó munkatervének, ELFOGADTA EZT A HATÁROZATOT: Egyetlen cikk A Tanács a Shift2Rail stratégiai főtervet jóváhagyja. Kelt Brüsszelben, 201 5. február 10-én. a Tanács részéről az elnök E. RINKEVICS () HLL177., 2014.6.17., 9. o.